stanford-oval/wikipedia huggingface dataset:
เฮง สัมริน

| สมเด็จอัครมหาพญาจักรีเฮง สัมริน |
| --- | --- |
สัมริน ใน ค.ศ. 2018

ประธานรัฐสภากัมพูชา
ดำรงตำแหน่ง 21 มีนาคม ค.ศ. 2006 – 22 สิงหาคม ค.ศ. 2023
กษัตริย์: พระบาทสมเด็จพระบรมนาถ นโรดม สีหมุนี
รอง: Nguon Nhel Say Chhum Khuon Sodary Kem Sokha You Hockry
ก่อนหน้า: สมเด็จกรมพระนโรดม รณฤทธิ์
ถัดไป: สมเด็จมหารัฐสภาธิการธิบดี ฆวน สุดารี
เลขาธิการพรรคปฏิวัติประชาชนกัมพูชา
ดำรงตำแหน่ง 5 ธันวาคม ค.ศ. 1981 – 17 ตุลาคม ค.ศ. 1991
ก่อนหน้า: Pen Sovan
ถัดไป: เจีย ซิม (ประธาน)
ประธานสภาปฏิวัติประชาชน
ดำรงตำแหน่ง 7 มกราคม ค.ศ. 1979 – 6 เมษายน ค.ศ. 1992
นายกรัฐมนตรี: Pen Sovan Chan Sy ฮุน เซน
ก่อนหน้า: สถาปนาตำแหน่ง
ถัดไป: เจีย ซิม (Council of State)
สมาชิกรัฐสภากัมพูชา
อยู่ในวาระ
เริ่มดำรงตำแหน่ง  14 มิถุนายน ค.ศ. 1993
เขตเลือกตั้ง: จังหวัดกันดาล (ค.ศ. 1993 - ค.ศ. 1998) จังหวัดกำปงจาม (ค.ศ. 1998 - ค.ศ. 2018) จังหวัดตโบงฆมุม (ค.ศ. 2018 - )
 
ข้อมูลส่วนบุคคล
เกิด:  (1934-05-25) 25 พฤษภาคม ค.ศ. 1934 (90 ปี) พญาแกฺรก, จังหวัดกำปงจาม, พระราชอาณาจักรกัมพูชา (ปัจจุบันอยู่ในเขตจังหวัดตโบงฆมุม)
พรรคการเมือง: พรรคประชาชนกัมพูชา
คู่สมรส: Sao Ty
บุตร: 4
ยศที่ได้รับการแต่งตั้ง
รับใช้:  กัมพูชา
สังกัด:  กองทัพกัมพูชา
ยศ: อุดมเสนีย์นายก (พลเอกอาวุโส)

เฮง สัมริน ขณะเดินทางไปรับบรรดาศักดิ์จากพระบาทสมเด็จพระนโรดม สีหนุ โดยพระราชทานบรรดาศักดิ์ขุนนางชั้นสมเด็จสถาปนาขึ้นเป็น "สมเด็จอัครมหาพญาจักรี เฮง สัมริน"
พลเอกอาวุโส สมเด็จอัครมหาพญาจักรี เฮง สัมริน (เขมร: ស​ម្តេ​ច​អគ្គ​មហា​ពញា​ចក្រី​ ​ហេង​ ​សំ​រិ​ន​, ส​มฺเต​จ​อคฺค​มหา​พญา​จกฺรี​ ​เหง สํ​ริ​น​; เกิด 25 พฤษภาคม ค.ศ. 1934) อดีตผู้นำกัมพูชา เคยดำรงตำแหน่งประธานสภาปฏิวัติประชาชนกัมพูชา ดำรงตำแหน่งผู้นำสาธารณรัฐประชามานิตกัมพูชา และรัฐกัมพูชา ระหว่างปี ค.ศ. 1979 ถึง 1993   อดีตประธานรัฐสภาของกัมพูชา และดำรงตำแหน่งประธานอาวุโสพรรคประชาชนกัมพูชา พรรครัฐบาลกัมพูชาในปัจจุบัน
สมเด็จอัครมหาพญาจักรี เฮง สัมริน เกิดที่จังหวัดไพรแวง  เคยเป็นทหารสมาชิกขบวนการเขมรแดงภายใต้การนำของพล พต ซึ่งเข้ายึดอำนาจกัมพูชาในปี ค.ศ. 1975 ต่อมาได้แยกตัวออกจากเขมรแดงในปี ค.ศ. 1978 และหลบหนีการกวาดล้างเข้าสู่เวียดนาม  เฮง สัมรินได้ร่วมก่อตั้งแนวร่วมสามัคคีประชาชาติกู้ชาติกัมพูชา (Kampuchea United Front for National Salvation - FUNSK) โดยการสนับสนุนจากเวียดนามและสหภาพโซเวียต  นำกำลังเข้าสู้รบกับเขมรแดง ที่ได้รับการสนับสนุนจากจีนแผ่นดินใหญ่
สมเด็จอัครมหาพญาจักรี เฮง สัมริน ได้ทำการรัฐประหารยึดอำนาจจากรัฐบาลพล พต ในปี ค.ศ. 1979 และจัดตั้งรัฐบาลคอมมิวนิสต์ สถาปนาชื่อประเทศว่า สาธารณรัฐประชาชนกัมพูชา  ต่อมาเมื่อฮุน เซน ได้ดำรงตำแหน่งนายกรัฐมนตรีกัมพูชา ในปี ค.ศ. 1985 พร้อมกับการถอนกำลังสนับสนุนจากเวียดนาม ทำให้อิทธิพลของเฮง สัมรินลดน้อยลง
เมื่อกัมพูชาเปลี่ยนแปลงไปสู่ระบอบราชาธิปไตยภายใต้รัฐธรรมนูญอีกครั้งในปี ค.ศ. 1993 พระบาทสมเด็จพระนโรดม สีหนุ ได้พระราชทานบรรดาศักดิ์ขุนนางชั้นสมเด็จ สถาปนาเฮง สัมริน ขึ้นเป็น "สมเด็จอัครมหาพญาจักรี เฮง สัมริน" พร้อมกับเจีย ซีม  และได้รับพระราชทานเลือนยศทหารจากพระบาทสมเด็จพระบรมนาถนโรดม สีหมุนี ให้เป็นพลเอกอาวุโส พร้อมกับฮุน เซน และเจีย ซีมเมื่อปี ค.ศ. 2009
ประเทศอิรักในโอลิมปิกฤดูร้อน 2024

| ประเทศอิรัก ในโอลิมปิกฤดูร้อน 2024 |
| --- | --- |

รหัสประเทศ: IRQ
เอ็นโอซี: คณะกรรมการโอลิมปิกแห่งชาติอิรัก
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1948 1952–1956 1960 1964 1968 1972–1976 1980 1984 1988 1992 1996 2000 2004 2008 2012 2016 2020 2024
ประเทศอิรัก มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 มีคณะกรรมการโอลิมปิกแห่งชาติอิรักเป็นตัวแทน จะเป็นการปรากฏตัวครั้งที่ 16 ของประเทศในโอลิมปิกฤดูร้อน นับตั้งแต่เปิดตัวอย่างเป็นทางการในโอลิมปิกฤดูร้อน 1948
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| ยกน้ำหนัก | 1 | 0 | 1 |
| ทั้งหมด | 1 | 0 | 1 |
ยกน้ำหนัก

บทความหลัก: กีฬายกน้ำหนักในโอลิมปิกฤดูร้อน 2024 และ กีฬายกน้ำหนักในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | สแนช> ผล | สแนช> อันดับ | คลีนแอนด์เจิร์ก> ผล | คลีนแอนด์เจิร์ก> อันดับ | รวม | อันดับ |
| --- | --- | --- | --- | --- | --- | --- | --- |
| อาลี รูไบอาวี | ชาย +102 กก. |  |  |  |  |  |  |
เทียบจุฑา ขาวขำ

| เทียบจุฑา ขาวขำม> ว.ม., ป.ช. |
| --- | --- |

สมาชิกสภาผู้แทนราษฎรจังหวัดอุดรธานี
อยู่ในวาระ
เริ่มดำรงตำแหน่ง  3 กรกฎาคม พ.ศ. 2554
ก่อนหน้า: วิเชียร ขาวขำ
 
ข้อมูลส่วนบุคคล
เกิด: 27 ธันวาคม พ.ศ. 2498 (69 ปี) อำเภอบ้านผือ จังหวัดอุดรธานี ประเทศไทย
พรรคการเมือง: เพื่อไทย
คู่สมรส: วิเชียร ขาวขำ

เทียบจุฑา ขาวขำ (เกิด 27 ธันวาคม พ.ศ. 2498) เป็นสมาชิกสภาผู้แทนราษฎรจังหวัดอุดรธานี สังกัดพรรคเพื่อไทย เลขานุการกรรมาธิการการกระจายอำนาจท้องถิ่นและการปกครองรูปแบบพิเศษ อดีตประธานสภาองค์การบริหารส่วนจังหวัดอุดรธานี และเป็นอดีตหนึ่งในแกนนำแนวร่วมประชาธิปไตยต่อต้านเผด็จการแห่งชาติ (นปช.)
ประวัติ > ชีวิตครอบครัว

เทียบจุฑา ขาวขำ เกิดเมื่อวันที่ 27 ธันวาคม พ.ศ. 2498 ที่อำเภอบ้านผือ จังหวัดอุดรธานี สมรสกับนายวิเชียร ขาวขำ อดีตนายกองค์การบริหารส่วนจังหวัดอุดรธานี 2 สมัย
ประวัติ > การศึกษา

ศิลปศาสตรบัณฑิต (การบริหารทรัพยากรมนุษย์) มหาวิทยาลัยราชภัฏมหาสารคาม
รัฐประศาสนศาสตรมหาบัณฑิต (การปกครองท้องถิ่น) มหาวิทยาลัยขอนแก่น
การทำงาน

เทียบจุฑา ขาวขำ เป็นนักการเมืองท้องถิ่นในจังหวัดอุดรธานี ได้รับเลือกตั้งเป็นสมาชิกสภาองค์การบริหารส่วนจังหวัดอุดรธานี และเป็นประธานสภาองค์การบริหารส่วนจังหวัดอุดรธานี (อบจ.) ต่อมาในปี 2554 ได้รับเลือกตั้งเป็นสมาชิกสภาผู้แทนราษฎรจังหวัดอุดรธานี เขต 9 สังกัดพรรคเพื่อไทย และในปี 2562 เป็นสมาชิกสภาผู้แทนราษฎรจังหวัดอุดรธานี เขต 8 สังกัดพรรคเพื่อไทย
เทียบจุฑา ขาวขำ เป็นประธานชมรมแม่บ้านท้องถิ่นไทย
การทำงาน > สมาชิกสภาผู้แทนราษฎร

เทียบจุฑา ขาวขำ เป็นสมาชิกสภาผู้แทนราษฎรจังหวัดอุดรธานี 3 สมัย
1.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย
2.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคเพื่อไทย
3.การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคเพื่อไทย
เครื่องราชอิสริยาภรณ์

พ.ศ. 2566 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2563 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ปืน ร.ศ. 121

| --- | --- |
 ปืนเล็กยาวแบบ 66 จัดแสดงที่อนุสรณ์สถานแห่งชาติ
ปืน ร.ศ. 121
ชนิด: ปืนเล็กยาว
สัญชาติ:  ไทย
สมัย: ต้นคริสต์ศตวรรษที่ 20
การใช้งาน: เหนี่ยวไกปืน
เป้าหมาย: ทหารราบ
เริ่มใช้: พ.ศ. 2447
ช่วงผลิต: พ.ศ. 2447-พ.ศ. 2488
ช่วงการใช้งาน: พ.ศ. 2447-พ.ศ. 2503
ผู้ใช้งาน: กองทัพสยาม
สงคราม: สงครามโลกครั้งที่หนึ่ง กบฏบวรเดช สงครามโลกครั้งที่สอง
ขนาดลำกล้อง: 8 มิลลิเมตร
ระยะครบรอบเกลียว: 
ความยาวลำกล้อง: 
กระสุน: 8×50 มิลลิเมตร แบบ 45
ซองกระสุน: 5 นัด
ระบบปฏิบัติการ: ลูกเลื่อนบริหารกลไกด้วยมือ
อัตราการยิง: 
ความเร็วปากลำกล้อง: 680 เมตร/วิ (ปลย. 46/66) ~ 620 เมตร/วิ (ปลย. 46)
ระยะยิงหวังผล: 
ระยะยิงไกลสุด: 
น้ำหนัก: 
ความยาว: 
แบบอื่น: ปืนเล็กยาวแบบ 46 (ปลย. 46), ปืนเล็กสั้นแบบ 47 (ปลส. 47), ปืนเล็กยาวแบบ 46/66 (ปลย. 46/66), ปืนเล็กสั้นแบบ 47/66 (ปลส. 47/66), ปืนเล็กยาวแบบ 66 (ปลย. 66)
ปืนเล็กยาว ร.ศ. 121 หรือ ปืนเล็กยาว แบบ 45 (ปลย. 45) เป็นปืนเล็กยาวแบบลูกเลื่อนบริหารกลไกด้วยมือ ใช้กระสุนขนาด 8x50 มม. แบบหัวป้าน (8x50 mm. R Siamese Mauser Type 45) เข้าประจำการเมื่อปี พ.ศ. 2445-2446 ในรัชสมัยของพระบาทสมเด็จพระจุลจอมเกล้าเจ้าอยู่หัว รัชกาลที่ 5 เนื่องจากเดิมกองทัพสยามเคยสั่งซื้อปืนเล็กยาว Steyr-Mannlicher M1888 หรือ ปืนเล็กยาว แบบ 33 (ปลย. 33) จากประเทศออสเตรียมาใช้งานเมื่อปี พ.ศ. 2433 ซึ่งปืนรุ่นดังกล่าวใช้ระบบลูกเลื่อนดึงตรงแบบสองจังหวะและใช้กระสุนขนาด 8x50 mm. R Mannlicher ซึ่งปืนดังกล่าวไม่เป็นที่พึงพอใจในประสิทธิภาพมากนัก จึงได้มีการตั้งคณะกรรมการออกแบบโดยยึดรูปแบบปืนเล็กยาว Swedish Mauser M1894 ขนาด 6.5×55 มม. ของประเทศสวีเดนเป็นหลัก และด้วยการที่ปืนเล็กยาวรุ่นนี้ใช้ระบบลูกเลื่อนแบบเมาเซอร์ (Mauser) จึงมีชื่อเรียกภาษาอังกฤษด้วยว่า "Siamese Mauser M1902/M1903"
ประวัติ

"บ้านเมืองเราทุกวันนี้เหมือนตั้งอยู่ในหมู่หัวไม้ ถ้าเราไม่เตรียมพลองไว้สู้กับพวกหัวไม้บ้าง พวกหัวไม้ก็ย่อมจะมีใจกำเริบมารังแกอยู่ร่ำไป ถึงโดยจะสู้ให้ชนะจริงไม่ได้ ก็ให้เป็นแต่พอให้พวกหัวไม้รู้ว่าพลองของเรามีอยู่ ถ้าจะเข้ามารังแกก็คงจะเจ็บบ้าง" พระราชดำรัส รัชกาลที่ 5 เมื่อ ร.ศ.121 จากการจัดหาอาวุธปืนที่ทันสมัยให้เหมาะสมกับการพัฒนาการทหารของสยามในขณะนั้น โดยทรงมีพระราชประสงค์ไว้ คือ มิได้เอาอาวุธไปรุกรานใคร แต่เอาไว้ใช้ป้องกันชาติ
การแต่งตั้งคณะกรรมการออกแบบอาวุธปืนรุ่นใหม่ที่จะสั่งซื้อ ประกอบด้วย พันเอก พระเจ้าลูกยาเธอ พระองค์เจ้าจิรประวัติวรเดช,พลเรือโท พระยาชลยุทธโยธินทร์ (อังเดร ดู เปลซีส เดอ ริชลิว), พลเอก เจ้าพระยาสุรศักดิ์มนตรี (เจิม แสง-ชูโต) และพันตรี พระยาสีหราชเดโชชัย (หม่อมราชวงศ์อรุณ ฉัตรกุล) สมุหราชองครักษ์ในรัชกาลที่ 5 ต่อมาในปี พ.ศ. 2466 สมัยรัชกาลที่ 6 ได้มีการสั่งซื้อปืนเล็กยาวแบบ 66 หรือปืนอาริซากะ (Arisaka) ซึ่งเป็นปืน Mauser M1923 แต่ผลิตโดยญี่ปุ่นเข้ามาใหม่ และได้มีการปรับเปลี่ยนกระสุนจากขนาด 8x50 มม.เป็นขนาด 8x52 มม.หรือ 8x52 mm.R Siamese Mauser Type 66 ซึ่งเป็นกระสุนแบบหัวแหลม เพื่อไม่ให้ปืนติดขัดเวลาป้อนกระสุนเข้ารังเพลิง ปืนเล็กยาวที่ซื้อมาก่อนหน้านี้อย่าง ปลย.45 และ ปลส.47 จึงได้นำมาคว้านรังเพลิงเพื่อใช้กับกระสุนใหม่นี้ด้วย และเรียกชื่อใหม่ว่า ปลย.45/66 กับ ปลส.47/66
ซึ่งไทย (ขณะนั้นเรียกสยาม) ซื้อพิมพ์เขียวจากเยอรมัน มาจ้างผลิตที่โรงงานสรรพาวุธกองทัพญี่ปุ่น โดยปกปิดการดำเนินการด้วยเหตุผลทางการมืองขณะนั้น
ที่ฝรั่งเศส-อังกฤษ เข้ามาเป็นเป็นเจ้าอาณานิคมดินแดนเพื่อนบ้าน (ฝรั่งเศส ลาว เขมร: อังกฤษ พม่า มลายู) มีความหวาดระแวงสยามและญี่ปุ่นที่เป็นมหาอำนาจใหม่ในทวีปเอเชีย  ต่อมาปรับปรุงเป็นปืนเล็กยาวแบบ 66 (ปลย 66: type 66) โดยเปลี่ยนแบบกระสุนเป็น 8x52 มม.(8x52 mm.R Siamese mauser type 66 ) ชนิดหัวแหลม
นอกจากนี้ยังมีรุ่นปืนเล็กสั้นที่เรียกว่า ปลส 47. (ปืนเล็กสั้น 47 : type 47) คุณลักษณะเหมือน ปืนเล็กยาวแบบ 45 แต่สั้นกว่า ซึ่งต่อมาได้รับการพัฒนาพร้อมปืนเล็กยาวแบบ 66 เป็น ปืนเล็กสั้น 45/66 (ปลส.45/66 : type 45/66) และ ปืนเล็กสั้น 47/66 (ปลส.47/66 : type 47/66)
อีกนามหนึ่งของ ปลย.45 และ ปลส.47 คือ ปืน  ร.ศ 121 และ ปืน ร.ศ 123 ตามลำดับ ซึ่งใช้ในยุครัชกาลที่ 5 และเปลี่ยนชื่อเป็น ปลย.45 และ ปลส.47 ในยุครัชกาลที่ 6 แต่บุคคลทั่วไปนิยมเรียก "ปืน  ร.ศ." (รัตนโกสินทรศก)”
ลักษณะจำเพาะ

ปืนเล็กยาว 45/ปืนเล็กยาว 66
| --- | --- |

ลักษณะทั่วไป: ปืนเล็กยาว:ปลย 45-ปลย 66 ปืนเล็กสั้น:ปลส 47-ปลส 45/66-ปลส 47/66 
ระบบการทำงาน: ลูกเลื่อน แบบเมาเซอร์ 3 ปีกขัดกลอน 
ศูนย์หน้า: ทรงใบมีด 
ความจุ: 5+1 นัด 
ขนาดกระสุน: ปลย 45-ปลส 47    8x50 มม. (8x50 mm.R Siamese mauser type 45) ชนิดหัวป้าน  ปลย 66-ปลส 45/66-47/66 8x52 มม. (8x52 mm.R Siamese mauser type 66) ชนิดหัวแหลม 
โรงงานผลิต: โรงงานสรรพาวุธ กองทัพญี่ปุ่น ที่ โคชิกาวา
ประเทศโกตดิวัวร์ในโอลิมปิกฤดูร้อน 2024

| ประเทศโกตดิวัวร์ ในโอลิมปิกฤดูร้อน 2024 |
| --- | --- |

รหัสประเทศ: CIV
เอ็นโอซี: คณะกรรมการโอลิมปิกแห่งชาติโกตดิวัวร์
เว็บไซต์: nocalbania.org.al (ในภาษาแอลเบเนีย)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 3 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศโกตดิวัวร์ หรือที่รู้จักในชื่อ ไอวอรีโคสต์ ไอวอรีโคสต์ หรือที่รู้จักในชื่อโกตดิวัวร์และชื่ออย่างเป็นทางการว่า สาธารณรัฐโกตดิวัวร์ มีกำหนดจัดการแข่งขันใน โอลิมปิกฤดูร้อน 2024 ใน ปารีส ตั้งแต่วันที่ 26 กรกฎาคมถึง 11 สิงหาคม พ.ศ. 2567 เป็นการปรากฏตัวครั้งที่ 15 ของประเทศในกีฬาโอลิมปิกฤดูร้อน
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| กรีฑา | 0 | 3 | 3 |
| รวม | 0 | 3 | 3 |
กรีฑา

บทความหลัก: กีฬากรีฑาในโอลิมปิกฤดูร้อน 2024 และ กีฬากรีฑาในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ฮีต> ผล | ฮีต> อันดับ | Repechage> ผล | Repechage> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| มารี-โจเซ่ ตาลู | วิ่ง 100 เมตร หญิง |  |  | — | — |  |  |  |  |
| เจสสิก้า ไบ | วิ่ง 200 เมตร หญิง |  |  |  |  |  |  |  |  |
| มาบาดู โคเน่ | วิ่ง 200 เมตร หญิง |  |  |  |  |  |  |  |  |
หม่อมหลวงจิรายุ นพวงศ์

| ศาสตราจารย์ ร้อยเอก หม่อมหลวงจิรายุ นพวงศ์ ป> จ., ม.ป.ช., ม.ว.ม. |
| --- | --- |


องคมนตรี
 
ข้อมูลส่วนบุคคล
เกิด: 16 มิถุนายน พ.ศ. 2455 ประเทศสยาม
เสียชีวิต: 7 พฤศจิกายน พ.ศ. 2546 (91 ปี)
ศาสนา: พุทธ
คู่สมรส: ท่านผู้หญิง พูนทรัพย์ นพวงศ์ ณ อยุธยา

ศาสตราจารย์ ร้อยเอก หม่อมหลวงจิรายุ นพวงศ์ (16 มิถุนายน พ.ศ. 2455 - 7 พฤศจิกายน พ.ศ. 2546) อดีตองคมนตรี,อดีตรัฐมนตรีช่วยว่าการกระทรวงศึกษาธิการและเป็นนักภาษาศาสตร์ชาวไทยเชี่ยวชาญด้านภาษาบาลีและสันสกฤต
หม่อมหลวงจิรายุ นพวงศ์ เคยดำรงตำแหน่งสำคัญมากมายได้แก่องคมนตรี,อดีตรัฐมนตรีช่วยว่าการกระทรวงศึกษาธิการ,ราชบัณฑิต สำนักศิลปกรรม แห่งราชบัณฑิตยสภา ผู้เชี่ยวชาญด้านภาษาบาลีและสันสกฤต คณบดีคณะอักษรศาสตร์ จุฬาลงกรณ์มหาวิทยาลัย ประธานคณะกรรมการแผนกอักษรศาสตร์ มูลนิธิอานันทมหิดล ระหว่างที่ศึกษาอยู่เกิดสงครามมหาเอเชียบูรพา หม่อมหลวงจิรายุ นพวงศ์ไปทำงานเสรีไทย เป็นทหารในกองทัพบกอังกฤษ จนกระทั่งสงครามเสร็จสิ้นจึงปลดประจำการขณะมียศร้อยเอก
บุคคลสำคัญในวงการภาษาไทย

ศาสตราจารย์ หม่อมหลวงจิรายุ นพวงศ์ มีบทบาทสำคัญอย่างยิ่ง ในการพัฒนาภาควิชาภาษาไทย ของคณะอักษรศาสตร์ จุฬาลงกรณ์มหาวิทยาลัย ซึ่งจากผลงานนี้ได้ก่อกำเนิดให้มีผู้ที่รัก และรู้ภาษาไทยเกิดขึ้นอีกซึ่งถือเป็นแหล่งผลิตครูทางภาษาไทยของประเทศ ศาสตราจารย์ หม่อมหลวงจิรายุ นพวงศ์ ได้วางพื้นฐาน และ ปรับปรุงหลักสูตรภาษาไทยให้มีความทันสมัย รวมทั้งได้ส่งเสริมสนับสนุนให้มีการศึกษาวิชาภาษาไทยไปถึงขั้นปริญญาเอก ในแง่มุมของคำศัพท์ภาษาไทย ศาสตราจารย์ หม่อมหลวงจิรายุ นพวงศ์ ได้บัญญัติคำขึ้นใหม่ โยเน้นให้มีความกะทัดรัด ออกเสียงง่าย ได้ใจความและความหมายชัดเจน อาทิเช่น สารัตถศึกษา , กิตติมศักดิ์ , กิตติกรรมประกาศ และ พฤทธาจารย์ เป็นต้น
ศาสตราจารย์ หม่อมหลวงจิรายุ นพวงศ์ ได้รับพระมหากรุณาธิคุณอย่างยิ่งคือ ได้เป็นพระอาจารย์ในวิชาบาลี และสันสกฤต ถวายพระอักษรแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ตั้งแต่ครั้งยังทรงศึกษาที่โรงเรียนจิตรลดา และเรื่อยมาจนทรงเข้าศึกษาที่คณะอักษรศาสตร์ จุฬาลงกรณ์มหาวิทยาลัย พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้มีพระมหากรุณาธิคุณ โปรดเกล้าฯ แต่งตั้งให้ ศาสตราจารย์ หม่อมหลวงจิรายุ นพวงศ์ ดำรงตำแหน่งองคมนตรี
ถึงแก่อสัญกรรม

หม่อมหลวงจิรายุ นพวงศ์ ถึงแก่อสัญกรรมเมื่อวันที่ 7 พฤศจิกายน พ.ศ. 2546 ต่อมาในวันที่ 8 พฤศจิกายน พ.ศ. 2546 สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปในการพระราชทานน้ำหลวงอาบศพ ณ ศาลาภาณุรังษี วัดเทพศิรินทราวาสราชวรวิหาร
ประวัติการศึกษา

อักษรศาสตร์บัณฑิต (เกียรตินิยม) คณะอักษรศาสตร์ จุฬาลงกรณ์มหาวิทยาลัย
วุฒิบัตรภาษาบาลีและสันสกฤต จาก วิทยาลัยบูรพคดีศึกษาและอาฟริกาศึกษา มหาวิทยาลัยลอนดอน
ปริญญาโท ทางภาษาบาลีและสันสกฤต คณะบูรพคดีศึกษา มหาวิทยาลัยเคมบริดจ์ ประเทศอังกฤษ
ปริญญาโท ทางภาษาศาสตร์ มหาวิทยาลัยโคลัมเบีย สหรัฐอเมริกา
ประวัติการทำงาน

อดีตหัวหน้าภาควิชาภาษาไทย คณะอักษรศาสตร์ จุฬาลงกรณ์มหาวิทยาลัย
อดีตคณบดีคณะอักษรศาสตร์ จุฬาลงกรณ์มหาวิทยาลัย
อดีตองคมนตรี
เครื่องราชอิสริยาภรณ์

พ.ศ. 2528 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2523 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2521 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2479 –  เหรียญพิทักษ์รัฐธรรมนูญ (พ.ร.ธ.)
พ.ศ. 2515 –  เหรียญจักรพรรดิมาลา (ร.จ.พ.)
พ.ศ. 2522 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
ทีมโอลิมปิกผู้ลี้ภัยในโอลิมปิกฤดูร้อน 2024

| ทีมโอลิมปิกผู้ลี้ภัย ในโอลิมปิกฤดูร้อน 2024 |
| --- | --- |
ประเภทบุคคลแข่งขันกันภายใต้ ธงโอลิมปิก
รหัสประเทศ: EOR
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 3 คน  ใน 2 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
2016 2020 2024
นักกีฬาผู้ลี้ภัย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567
ทีมที่ได้รับคัดเลือก

| นักกีฬา | ประเทศต้นกำเนิด | ประเทศเจ้าบ้าน | ชนิดกีฬา | รายการ |
| --- | --- | --- | --- | --- |
| งัมบะ, ซินดี้ซินดี้ งัมบะ |  แคเมอรูน |  บริเตนใหญ่ | มวยสากล | มิดเดิลเวทหญิง (75 ก.ก.) |
| อาลี เรซา อับบาซี |  อัฟกานิสถาน |  อิหร่าน | เทควันโด | ชาย –68 ก.ก. |
| อลิซาเดห์, คิเมียคิเมีย อลิซาเดห์ |  อิหร่าน |  เยอรมนี | เทควันโด | หญิง –57 ก.ก. |
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| มวยสากล | 0 | 1 | 1 |
| เทควันโด | 1 | 1 | 2 |
| รวม | 1 | 2 | 3 |
เทควันโด

บทความหลัก: กีฬาเทควันโดในโอลิมปิกฤดูร้อน 2024 และ กีฬาเทควันโดในโอลิมปิกฤดูร้อน 2024 – รอบคัดเลือก
ผลการแข่งขันดังนี้:
| นักกีฬา | รายการ | รอบคัดเลือก> คู่แข่งขัน ผล | รอบ 16 คน> คู่แข่งขัน ผล | รอบก่อนรองฯ> คู่แข่งขัน ผล | รอบรองฯ> คู่แข่งขัน ผล | รอบแก้ตัว> คู่แข่งขัน ผล | ชิงชนะเลิศ/ BM> คู่แข่งขัน ผล | ชิงชนะเลิศ/ BM> อันดับ |
| --- | --- | --- | --- | --- | --- | --- | --- | --- |
| เอ็มมานูเอลลา อโตรา | หญิง −57 กก. |  |  |  |  |  |  |  |
ประเทศคอซอวอในโอลิมปิกฤดูร้อน 2024

| ประเทศคอซอวอ ในโอลิมปิกฤดูร้อน 2024 |
| --- | --- |

รหัสประเทศ: KOS
เอ็นโอซี: คณะกรรมการโอลิมปิกคอซอวอ
เว็บไซต์: noc-kosovo.org (ในภาษาแอลเบเนียและเซอร์เบีย)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
2016 2020 2024
การเข้าร่วมในนามของชาติอื่น
 ยูโกสลาเวีย (ฤดูหนาว 1920–1992)  ทีมอิสระ (ฤดูร้อน 1992)  เซอร์เบียและมอนเตเนโกร (1996–2006)  เซอร์เบีย (2008–2012)
ประเทศคอซอวอ มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 โดยจะเป็นการแข่งขันกีฬาโอลิมปิกฤดูร้อนครั้งที่ 3 ติดต่อกันของประเทศ หลังจากเปิดตัวในโอลิมปิกฤดูร้อน 2016
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| มวยสากล | 0 | 1 | 1 |
| ทั้งหมด | 0 | 1 | 1 |
มวยสากล

บทความหลัก: กีฬามวยสากลในโอลิมปิกฤดูร้อน 2024 และ กีฬามวยสากลในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบ 32 คน> คู่แข่งขัน ผล | รอบ 16 คน> คู่แข่งขัน ผล | รอบก่อนรองชนะเลิศ> คู่แข่งขัน ผล | รอบรองชนะเลิศ> คู่แข่งขัน ผล | ชิงชนะเลิศ> คู่แข่งขัน ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| ดอนเจตา ซาดิกู | ไลต์เวทหญิง |  0 |  |  |  |  |  |
ประเทศคอสตาริกาในโอลิมปิกฤดูร้อน 2024

| ประเทศคอสตาริกา ในโอลิมปิกฤดูร้อน 2024 |
| --- | --- |

รหัสประเทศ: CRC
เอ็นโอซี: คณะกรรมการโอลิมปิกคอสตาริกา
เว็บไซต์: www.concrc.org (ในภาษาสเปน)
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 1 คน  ใน 1 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน
1936 1948–1960 1964 1968 1972 1976 1980 1984 1988 1992 1996 2000 2004 2008 2012 2016 2020 2024
ประเทศคอสตาริกา มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับเป็นการปรากฏตัวครั้งที่ 17 ของประเทศในโอลิมปิกฤดูร้อน นับตั้งแต่เปิดตัวในโอลิมปิกฤดูร้อน 1936
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| โต้คลื่น | 0 | 1 | 1 |
| รวม | 0 | 1 | 1 |
โต้คลื่น

บทความหลัก: กีฬาโต้คลื่นในโอลิมปิกฤดูร้อน 2024 และ กีฬาโต้คลื่นในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | รอบที่ 1> คะแนน | รอบที่ 1> อันดับ | รอบที่ 2> คะแนน | รอบที่ 2> อันดับ | รอบที่ 3> คู่แข่ง ผล | รอบก่อนรองฯ> คู่แข่ง ผล | รอบรองฯ> คู่แข่ง ผล | ชิงชนะเลิศ / BM> คู่แข่ง ผล | ชิงชนะเลิศ / BM> อันดับ |
| --- | --- | --- | --- | --- | --- | --- | --- | --- | --- | --- |
| บริซ่า เฮนเนสซี่ | บอร์ดสั้นหญิง |  |  |  |  |  |  |  |  |  |
ประเทศคอโมโรสในโอลิมปิกฤดูร้อน 2024

| ประเทศคอโมโรส ในโอลิมปิกฤดูร้อน 2024 |
| --- | --- |

รหัสประเทศ: COM
เอ็นโอซี: คณะกรรมการโอลิมปิกคอโมโรส
ณ ปารีส, ประเทศฝรั่งเศส 26 กรกฎาคม ค.ศ. 2024 (2024-07-26) – 11 สิงหาคม ค.ศ. 2024 (2024-08-11)
นักกีฬา: 4 คน  ใน 3 ชนิดกีฬา
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูร้อน (ภาพรวม)
1996 2000 2004 2008 2012 2016 2020 2024
ประเทศคอโมโรส มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 นับตั้งแต่ประเทศคอโมโรสเข้าร่วมการแข่งขัน1996 นักกีฬาชาวคอโมโรสก็ได้เข้าร่วมการแข่งขันโอลิมปิกฤดูร้อนทุกครั้ง
นักกีฬา

รายการต่อไปนี้เป็นจำนวนผู้เข้าแข่งขันในครั้งนี้
| กีฬา | ชาย | หญิง | รวม |
| --- | --- | --- | --- |
| กรีฑา | 1 | 0 | 1 |
| เรือแคนู | 1 | 0 | 1 |
| ว่ายน้ำ | 1 | 1 | 2 |
| รวม | 3 | 1 | 4 |
กรีฑา

บทความหลัก: กีฬากรีฑาในโอลิมปิกฤดูร้อน 2024 และ กีฬากรีฑาในโอลิมปิกฤดูร้อน 2024 – รอบคัดเลือก
ผลการแข่งขันดังนี้
| นักกีฬา | รายการ | ฮีต> อันดับ | ฮีต> อันดับ | รอบแก้ตัว> ผล | รอบแก้ตัว> อันดับ | รอบรองชนะเลิศ> ผล | รอบรองชนะเลิศ> อันดับ | รอบชิงชนะเลิศ> ผล | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| ฮาคิม มารูฟู | วิ่ง 100 เมตร ชาย |  |  |  |  |  |  |  |  |
| ฮาคิม มาอารูฟู | วิ่ง 200 เมตร ชาย |  |  |  |  |  |  |  |  |
พระเจ้าสายน้ำผึ้ง

รูปปั้นองค์พระนางสร้อยดอกหมากที่มีลักษณะเป็นเทวรูปสตรีแบบจีน วัดพนัญเชิงวรวิหาร
ตำนานพระเจ้าสายน้ำผึ้งกับพระนางสร้อยดอกหมาก เป็นเรืองราวนิทานพื้นบ้านของไทยที่ปรากฎอยู่ในพงศาวดารเหนือ และคำให้การขุนหลวงหาวัด กรมส่งเสริมวัฒนธรรมประกาศขึ้นทะเบียนตำนานพระนางสร้อยดอกหมากเป็นมรดกภูมิปัญญาทางวัฒนธรรม เมื่อ พ.ศ. 2567
พระนามของพระเจ้าสายน้ำผึ้งปรากฏอยู่ในรายพระนามกษัตริย์เมืองอโยธยา หรือมีชื่อเต็มว่า อโยธยาศรีรามเทพนคร ซึ่งเป็นเมืองที่ปรากฏชื่ออยู่ในศิลาจารึกของกรุงสุโขทัย และปรากฏชื่อเป็นเมืองแฝดคู่กับกรุงละโว้มาตั้งแต่ราว พ.ศ. 1700 ระบุว่าพระเจ้าสายน้ำผึ้งเป็นกษัตริย์อโยธยาลำดับที่ 12 (กษัตริย์เมืองอโยธยามี 19 พระองค์ ซึ่งองค์สุดท้ายคือ พระเจ้าอู่ทอง)
เนื้อหา > พงศาวดารเหนือ

เนื้อหาตำนานโดยย่อกล่าวถึงพระเจ้าสายน้ำผึ้งทรงรับพระนางสร้อยดอกหมาก พระราชธิดาพระเจ้ากรุงจีนมาเป็นพระอัครมเหสี โดยพระราชดำเนินไปที่เมืองจีนด้วยพระองค์เอง เมื่อพิสูจน์บุญญาบารมีให้เป็นที่ประจักษ์แก่พระเจ้ากรุงจีน เดินทางกลับมายังกรุงศรีอยุธยาพร้อมด้วยพระนางสร้อยดอกหมากและสำเภา 4 ลำ พระเจ้าสายน้ำผึ้งและพระนางสร้อยดอกหมากเดินทาง 15 วันจากเมืองจีนสู่อโยธยา พระเจ้าสายน้ำผึ้งเสด็จลงจากสำเภาตรงปากน้ำแม่เบี้ยมุ่งสู่พระราชวัง ทรงสั่งให้จัดตำหนักซ้ายขวา แต่ทรงไม่สะดวกมารับพระนางสร้อยดอกหมากด้วยพระองค์เอง โปรดให้เถ้าแก่ขึ้นเรือพระที่นั่งมารับพระนางเข้าพระราชวัง แต่พระนางสร้อยดอกหมากทรงมีพระประสงค์ให้พระเจ้าสายน้ำผึ้งเสด็จมารับพระนางด้วยพระองค์เอง เมื่อเถ้าแก่ไปกราบทูล พระองค์จึงตรัสหยอกเล่นว่า "มาถึงที่นี่แล้ว จะอยู่ที่นั่นก็ตามเถิด" พอตรัสเสร็จพระนางทรงกลั้นพระทัยจนสิ้นพระชนม์ มีการถวายพระเพลิงพระศพของพระนางที่แหลมบางกระจะ แล้วสร้างเป็นวัดขึ้นมีชื่อว่า "วัดพระเจ้าพระนางเชิง"
เนื้อหา > คำให้การขุนหลวงหาวัด

พระนางสร้อยดอกหมากอภิเษกสมรสกับพระเจ้าประทุมสุริยวงศ์แห่งกรุงอินทรปัตถ์ (กัมพูชา) จากคำให้การชาวกรุงเก่า ระบุว่าพระนางมีพระชนม์ชีพสืบมาจนกระทั่งมีพระราชโอรสและพระราชธิดาถวายพระเจ้าประทุมสุริยวงศ์ เนื้อหาที่ตรงกันของเอกสารสองฉบับคือ พระนางสร้อยดอกหมากกำเนิดจากจั่นหมาก
สถานที่อันเนื่องด้วยตำนาน

เนื้อหาตำนานเกี่ยวข้องกับประวัติการสร้างวัดพนัญเชิงวรวิหาร ในวัดมีรูปปั้นพระนางสร้อยดอกหมากภายในศาลเจ้าของวัด ชาวจีนเรียกกันว่า ศาลเจ้าแม่อาเนี้ย ผู้ที่มากราบไหว้ขอพรเจ้าแม่สร้อยดอกหมาก บ้างก็มีความเชื่อในเรื่องของความรัก คู่ครอง และการขอบุตร โดยปกติวันงานสมโภชเจ้าแม่สร้อยดอกหมาก จัดวันที่ 15 ค่ำ เดือน 12 ซึ่งตรงกับวันลอยกระทง
บริเวณตรงข้ามวัดพนัญเชิงคือ ตำบลสำเภาล่ม เล่ากันว่าในงานพระศพพระนาง ชาวจีนที่ติดตามพระนางมาจากเมืองจีนพร้อมใจกันเจาะสำเภาเพื่อตายตามพระนาง แต่ด้วยกระแสน้ำไหลเชี่ยวจึงพัดสำเภามาล่มอีกฝั่งแม่น้ำ เรียกบริเวณนั้นว่า "สำเภาล่ม"